BAY บุ๊กพิเศษเงินติดล้อ! หนุน Q2 กำไร 1.45 หมื่นลบ. โตทะลัก 123%
BAY บุ๊กพิเศษเงินติดล้อ! หนุน Q2 กำไร 1.45 หมื่นลบ. โตทะลัก 123% ดันงวด 6 เดือนแตะ 2.1 หมื่นลบ.
BAY บุ๊กพิเศษเงินติดล้อ! หนุน Q2 กำไร 1.45 หมื่นลบ. โตทะลัก 123% ดันงวด 6 เดือนแตะ 2.1 หมื่นลบ.
20 ก.ค. 2564

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานงวดไตรมาส 2 และงวดครึ่งปีแรก ของปี 2564 มีกำไรสุทธิ ดังนี้

โดยในไตรมาส 2/2564 กำไรจากการดำเนินงานอยู่ที่ 26,160 ล้านบาท เพิ่มขึ้นอย่างมากจำนวน 10,615 ล้านบาท หรือร้อยละ 68.3 จากไตรมาส 1/2564 โดยมีปัจจัยหลักมาจากการเพิ่มขึ้นอย่างมีนัยสำคัญของรายได้ที่มิใช่ดอกเบี้ยจากการบันทึกกำไรจากเงินลงทุนจากการขายหุ้นในบริษัท เงินติดล้อ จำกัด (มหาชน)
เมื่อเทียบกับไตรมาส 2/2563 กำไรสุทธิเพิ่มขึ้นอย่างมีนัยสำคัญจำนวน 8,035 ล้านบาท หรือร้อยละ 123.5 โดยส่วนใหญ่เป็นผลจากการเพิ่มขึ้นของกำไรจากการดำเนินงาน หากไม่รวมการบันทึกกำไรพิเศษจากเงินลงทุนในไตรมาส 2/2564 กำไรสุทธิจากการดำเนินธุรกิจตามปกติลดลงร้อยละ 2.3 หรือจำนวน 151 ล้านบาท จากไตรมาส 2/2563